La batalha de Hidaspes se debanèt en julhet de 326 avC sus lei ribas dau riu Jhelum entre l'armada macedoniana d'Alexandre lo Grand e l'armada dau raja paurava Poros. S'acabèt per una victòria macedoniana e per la destruccion de la màger part de l'armada de Poros. Aquò permetèt l'annexion dei províncias orientalas de l'Empèri Pèrsa e la vassalizacion de divèrsei caps dau nòrd-oèst d'Índia. Pasmens, en causa de sei pèrdas, l'armada macedoniana poguèt pas contuniar sa campanha en direccion de l'èst e deguèt se retirar vèrs Babilònia.